PATVIRTINTA

Molėtų rajono savivaldybės tarybos

2023 m. gegužės 25 d. sprendimu Nr. B1-115

**molėtų rajono savivaldybės individualiŲ nuotekų valymo įrenginiŲ statybos išlaidų DALINIO KOMPENSAVIMO TVARKOS aprašAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės individualių nuotekų valymo įrenginių (toliau – Įrenginiai) statybos išlaidųdalinio kompensavimo tvarkos aprašas(toliau – Aprašas) reglamentuoja gyventojų paraiškų teikimo, vertinimo, lėšų skyrimo tvarką.

2. Įrenginiai turi atitikti Nuotekų tvarkymo reglamento, patvirtinto Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl Nuotekų tvarkymo reglamento patvirtinimo“ (toliau – Reglamentas), reikalavimus.

3. Įrenginių statybos išlaidos iš dalies kompensuojamos savivaldybės biudžeto lėšomis.

4. Aprašas taikomas tik buityje susidarančių nuotekų tvarkymui.

5. Paraiškas baigtų statyti Įrenginių daliniam išlaidų kompensavimui gauti gali teikti Molėtų rajono savivaldybės individualių namų gyventojai ir daugiabučių namų administratorius ar kitą teisinį pagrindą atstovauti daugiabučių namų gyventojus turintis atstovas (toliau – Pareiškėjai). Individualių namų gyventojai savo gyvenamąją vietą turi būti deklaravę Molėtų rajono savivaldybėje ne mažiau kaip 2 metus skaičiuojant nuo paraiškos pateikimo datos. Visi Pareiškėjai turi būti atlikę individualių nuotekų valymo įrenginių statybos darbus ir visiškai užbaigę juos Lietuvos Respublikos teisės aktuose nustatyta tvarka.

6. Tinkamomis kompensuoti paraiškos galės būti pripažintos tų Pareiškėjų, kurie:

6.1. neturi techninės galimybės prisijungti prie centralizuotų nuotekų tinklų ir tokie tinklai neplanuojami įrengti artimiausius 3 metus;

6.2. atliko Įrenginių statybos darbus ne anksčiau kaip 2 metai skaičiuojant nuo paraiškos pateikimo datos.

6.3. savo gyvenamąją vietą deklaruoja Molėtų rajono savivaldybėje ne mažiau kaip 2 metus skaičiuojant nuo paraiškos pateikimo datos (taikoma tik individualių namų gyventojams).

6.4. nuosavybės teise valdo žemės sklypą ar nekilnojamojo turto objektą, kuriam planuojama statyti Įrenginį (taikoma tik individualių namų gyventojams).

**II SKYRIUS**

**PARAIŠKŲ TEIKIMAS, VERTINIMAS, LĖŠŲ SKYRIMO IR ATSISKAITYMO UŽ JŲ PANAUDOJIMĄ TVARKA**

7. Nustatytos formos paraiškos Įrenginių įrengimo statybos išlaidų daliniam kompensavimui gauti (Aprašo priedas) priimamos ir registruojamos Molėtų rajono savivaldybės administracijoje (toliau – Administracija) nuo kvietimo teikti paraiškas paskelbimo savivaldybės interneto svetainėje (http://www.moletai.lt) ir vietinėje spaudoje dienos.

8. Paraiškas Pareiškėjai gali teikti tik kvietime teikti paraiškas nurodytu terminu Administracijai tiesiogiai, paštu arba el. paštu. Vėliau ar anksčiau pateiktos paraiškos nevertinamos.

9. Su paraiška pateikiami dokumentai:

9.1. Įrenginių statybą leidžiantis dokumentas, jei Įrenginiai statomi kultūros paveldo objekto teritorijoje ar jo apsaugos zonoje, kultūros paveldo vietovėje, mieste, gamtos paveldo objekto, valstybinio parko, valstybinio rezervato, draustinio ar biosferos rezervato buferinės apsaugos zonoje ir kitais Statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtinto Lietuvos Respublikos aplinkos ministro 2016 m. gruodžio 12 d. įsakymu Nr. D1-878 „ Dėl Statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“ 3 priedo 1.1. ir 1.2. papunkčiuose nustatytais atvejais;

9.2. statybos darbus atlikusio rangovo pasirašytas sumontuotų Įrenginių paleidimo–derinimo darbų perdavimo aktas;

9.3. Įrenginių eksploatacinių savybių deklaracija (Įrenginio sertifikatas). Įrenginio išvalomos ir į gamtinę aplinką išleidžiamos buitinės nuotekos negali viršyti Reglamente nurodytų užterštumo reikšmių;

9.4. Pareiškėjo vardu išrašyti medžiagų, Įrenginių įsigijimo, statybos darbų atlikimo ir kitas išlaidas pagrindžiantys dokumentai (PVM sąskaitos faktūros, sąskaitos faktūros) ir išlaidų apmokėjimą įrodantys dokumentai (banko arba kitos kredito įstaigos sąskaitos išrašai, kasos kvitai ir kt.).

9.5. Pažyma apie deklaruotą gyvenamąją vietą (taikoma tik individualių namų gyventojams);

9.6. Techninės sąlygos prisijungimui prie centralizuotų nuotekų tinklų.

9.7. Dokumentai patvirtinantys prioritetą .

9.8. Žemės sklypo ar nekilnojamojo turto objekto nekilnojamojo turto registro išrašas (taikoma tik individualių namų gyventojams).

9.9. Atstovavimo pagrindą patvirtinantis dokumentas (taikoma daugiabučių namų administratoriui ar kitą teisinį pagrindą atstovauti daugiabučių namų gyventojus turinčiam atstovui ).

10. Pareiškėjas atsako už pateiktų duomenų ir dokumentų teisingumą.

11. Pasibaigus paraiškų priėmimo terminui, paraiškas vertina Molėtų rajono savivaldybės vykdomosios institucijos sprendimu sudaryta komisija (toliau – Komisija). Paraiškos pateiktos po paraiškų priėmimo termino pabaigos nevertinamos.

12. Paraiškos vertinamos ir eilė kompensacijai gauti sudaroma einamiesiems metams.

13. Pareiškėjų, kurie turi arba turėjo technines galimybes prisijungti prie centralizuotų nuotekų surinkimo tinklų (esamų ar planuojamų nutiesti per artimiausius 3 metus), paraiškos atmetamos, kaip netinkamos kompensuoti.

14. Vertinant paraiškas, prioritetas skiriamas šioms asmenų grupėms:

14.1. daugiavaikės šeimos;

14.2. socialinę paramą gaunantys asmenys;

14.3. būste gyvenantis neįgalus asmuo;

14.4. įrašyti į rezervinį sąrašą kompensacijai gauti.

14.5. nebuvo gavęs Įrenginių įrengimo statybos išlaidų dalinės kompensacijos.

15. Komisija, įvertinusi paraiškas ir sudariusi eilę, atlieka patikrą Įrenginių statybos vietoje.

16. Jeigu pagal Aprašo 14 punkte nurodytus prioritetus atrinktų visų Pareiškėjų prašoma suma viršija finansavimo galimybes, eiliškumas nustatomas pagal paraiškos registravimo datą Administracijos dokumentų valdymo sistemoje.

17. Tinkamos kompensacijai gauti paraiškos, kurioms nepakanka numatytų skirti lėšų einamaisiais metais, įrašomos į rezervinį sąrašą ir perkeliamos į ateinančius metus.

18. Atsižvelgiant į Komisijos pateiktą paraiškų eilę, kompensacijos skiriamos Savivaldybės vykdomosios institucijos sprendimu.

19. Apie sprendimą dėl kompensavimo skyrimo Pareiškėjai informuojami per 10 darbo dienų nuo Savivaldybės vykdomosios institucijos sprendimo įsigaliojimo.

20. Tinkamos finansuoti išlaidos:

20.1. projekto parengimo išlaidos;

20.2. mokestis už statybą leidžiantį dokumentą;

20.3. įrenginiai ir medžiagos, reikalingos numatytiems darbams atlikti;

20.4. mechanizmų nuomos, statybos ir įrenginių montavimo darbų išlaidos;

20.5. požeminių inžinerinių tinklų kontrolinės-geodezinės nuotraukos parengimo išlaidos;

20.6. kadastrinių matavimų bylos parengimo išlaidos;

20.7. mokestis už statybos užbaigimo tvirtinamą deklaraciją;

20.8. Nekilnojamojo turto registro centrinio duomenų banke registravimo išlaidos.

21. Už baigtus statyti Įrenginius:

21.1. Pareiškėjui, kuriam nėra reikalingas statybą leidžiantis dokumentas kompensuojama 1000,00 (vienas tūkstantis) eurų.

21.2. Pareiškėjui, kuriam reikalingas statybą leidžiantis dokumentas kompensuojama 1400,00 (vienas tūkstantis keturi šimtai eurų) eurų.

22. Kompensacija pervedama Pareiškėjui į paraiškoje nurodytą banko sąskaitą.

**III SKYRIUS**

**BAIGIAMOSIOS NUOSTATOS**

23. Kilę ginčai sprendžiami Lietuvos Respublikos teisės aktų nustatyta tvarka.

24. Aprašas gali būti keičiamas Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės individualių nuotekų valymo įrenginių statybos išlaidų dalinio kompensavimo tvarkos aprašo

priedas

**(Paraiškos forma)**

**PARAIŠKA**

**DĖL Molėtų rajono savivaldybės individualiŲ nuotekų valymo įrenginiŲ Statybos išlaidų DALINIO KOMPENSAVIMO**

\_\_\_\_\_\_\_\_\_\_\_\_\_

(pateikimo data)

Molėtų rajono savivaldybės administracijai

Aš,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vardas, pavardė, telefono Nr., el. p. adresas )

20\_\_\_\_ metais adresu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

esu įsirengęs  individualų buitinių nuotekų valymo įrenginį.

*Informuoju, kad (pažymėti pasirinktą variantą X):*

□ esame daugiavaikė šeima;

□ esu socialinę paramą gaunantis asmuo;

□ būste gyvena neįgalus asmuo;

□ nebuvau gavęs kompensacijos.

Vartotojų skaičius (deklaruoti gyventojai)\_\_\_vnt.

Prašau nustatyta tvarka dalinai kompensuoti patirtas išlaidas ir pervesti skirtas lėšas į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_sąskaitą Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(banko pavadinimas)

*Pateikiu šiuos dokumentus, (pažymėti X):*

**□** statybą leidžiantis dokumentas (jei privaloma pagal Aprašo 9.1. punktą) Nr.\_\_\_\_\_\_\_\_\_\_\_\_\_\_\_\_\_\_\_.;

□ statybos darbus atlikusio rangovo pasirašytas sumontuotų Įrenginių paleidimo–derinimo darbų perdavimo aktas;

□ medžiagų, įrenginių įsigijimo, statybos darbų atlikimo ir kitas išlaidas pagrindžiantys dokumentai (PVM sąskaitos faktūros, sąskaitos faktūros) ir išlaidų apmokėjimą įrodantys dokumentai (banko arba kitos kredito įstaigos sąskaitos išrašai, kasos kvitai ir kt.);

□ Buitinių nuotekų valymo įrenginio eksploatacinių savybių deklaraciją (Įrenginio sertifikatas);

□ Pažyma apie deklaruotą gyvenamąją vietą;

□ Techninės sąlygos prisijungimui prie centralizuotų nuotekų tinklų.

□ Žemės sklypo nekilnojamojo turto registro išrašas.

**□** Atstovavimo pagrindą patvirtinantis dokumentas (tik daugiabučiams namams**.**

Kiti dokumentai:

Informuoju, kad prašyme pateikta informacija ir dokumentai (jų kopijos) yra teisingi ir atitinkantys Lietuvos Respublikos įstatymų ir kitų teisės aktų reikalavimus.

Pareiškėjas \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)